ร้านนี้เพิ่งมาเปิดใหม่ได้สักเดือนกว่าๆ มีโอกาสได้แวะมา ครั้งนี้ครั้งที่ 3 เลยเขียนรีวิวให้ซะหน่อย

เป็นก๊วยเตี๋ยวเป็นเมนูง่ายๆ ของหลายครอบครัว รวมถึงครอบครัวผมด้วย แต่มีจุดเด่นคือตรงลูกชิ้นปลา ของที่นี่ เหนียวหนึบนุ่มกำลังดี ฮื่อก้วยก็บ่งบอกว่าใช้เกรดดี 
มาติดอยู่ตรงลูกชิ้นกุ้ง มันจะออกไปโทนเดียวกับลูกชิ้นปลา จนเกือบจะเหมือนกัน คือไม่มีรสชาติและกลิ่นกุ้งที่โดดออกมา ว่านี่เป็นลูกชิ้นกุ้งนะ ...!

เย็นตาโฟ มีให้เลือก คือเย็นตาโฟทั่วๆไปกับต้มยำเย็นตาโฟ (ที่นี่จะเรียกว่า จี้ดจ๊าดเย็นตาโฟ อะไร...ประมาณนี้ )  สั่งมาทั้ง 2อย่าง
อันตัวที่เป็นต้มยำ ใช้ได้เลยแทบไม่ต้องปรุงเพิ่ม แต่ใครชอบเผ็ดคงต้องเติมเองนะ  ส่วนตัวเย็นตาโฟธรรมดา ก็ธรรมดาสมชื่อ คือทั่วๆไป พอกินได้ก็ดีที่มีลูกชิ้นดีอย่างที่ว่า ก็เลย o.k. !  แต่มาเพิ่งนึกได้ตอนออกมาจากร้านแล้ว ว่าไม่เห็นได้กินเลือดเลย ...!  เอ๊ะ...รึว่าเขาลืมใส่  ช่างมัน ! เดี๋ยววันหลังค่อยเล็งใหม่ อิอิ...

ส่วนก๊วยเตี๋ยวน้ำใส ก็ใช้ได้นะ น้ำซุปหวานหอม เส้นลวกได้พอดี ลูกชิ้นเครื่องเคราอะไรจัดเต็ม ให้เยอะดี กินแล้วรู้สึก 'คุ้มค่าที่เราคู่ควร' 555

เห็นมีเมนูอื่นเสริมก็มี เปาะเปี๊ยสด อันนี้คราวก่อนชิมแล้ว ผมว่าไม่เวิคร์ ธรรมดาไปไม่ค่อยถูกปาก

เกี๊ยวทอดกรอบ  ก็โอเคนะ กินเล่นๆเพลินๆ หมดจานไม่รู้ตัว แต่คราวนี้ไม่ได้สั่ง เพราะจะรีบไปต่อ  

เช็คบิลมา 146 บาท
เย็นตาโฟต้มยำ = 50
โฟธรรมดา       = 40
เตี๋ยวน้ำใส        = 40
น้ำเปล่า           = 10
แข็งเปล่า 3      = 6
คุ้มค่า อิ่มอร่อย สบายกระเป๋า ^__^

การจัดร้าน เป็นระเบียบเรียบร้อย โอ่โถงนั่งสบาย เครื่องปรุงมีฝาครอบมิดชิด มีความสะอาดสะอ้านของอุปกรณ์ที่ใช้ เรียบร้อยดี 


